Zavod za socijalnu i dječiju zaštitu

Obavještenje o realizaciji akreditovanog programa obuke

Poštovani,

 Ovim putem obavještavamo sve zainteresovane da će se održati dvodnevna obuka po akreditovanom programu obuke pod nazivom „Radno-okupaciona terapija- primjena u socijalnoj zaštiti, ujednačavanje prakse“. Navedeni program je akreditovan od strane Zavoda za socijalnu i dječiju zaštitu Crne Gore.

 Cilj programa obuke je doprinos obezbijeđivanju kvalitetne usluge za korisnike u sistemu socijalne zaštite putem jačanja kompetencija zaposlenih radno-okupacionih terapeuta i saradnika kao i svih stručnih radnika uključenih u različite intervencije sa korisnicima usluge smještaja i usluga podrške života u zajednici. Takođe, program ima za cilj promociju profesije i isticanje značaja usavršavanja i sticanja novih znanja i vještina kod zaposlenih koji su u direktnom radu sa korisncima kao radno-okupacioni terapeuti ili terapeuti saradnici.

Obuka je namjenjena stručnim radnicima i stručnim saradnicima, koji obavljaju poslove radno-okupacionog terapeuta kao i osnovne stručne poslove, u skladu sa Pravilnikom o bližim uslovima i standardima za obavljenje stručnih poslova u socijalnoj i dječijoj zaštiti i Zakonom o socijalnoj i dječijoj zaštiti.

Autor i realizator obuke je Dženana Muslić, magistar psihologije, porodični savjetnik.

Obuka traje dva dana i biće realizovana u prostorijama Zavoda za socijalnu i dječiju zaštitu u Podgorici, u periodu od 25.09.2024. - 26.09.2024.godine.

Prijave slati na mail adresu crnagorazavod@gmail.com sa naznakom naziva obuke u predmetu mejla. U prijavi je potrebno navesti ime i prezime, stručnu spremu, poslove koje zainteresovani/a obavlja, broj telefona i naziv institucije iz koje kandidat dolazi. Prijava traje do popunjavanja svih mjesta za obuku.

Maksimalan broj učesnika na obuci je od 15-20. Zbog ograničenog broja učesnika registracija će se voditi po redoslijedu prijavljivanja.